Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 334

5. Az ismeretek ellenőrzési rendszere Az 5. számú melléklet 5. pontjában foglaltak figyelembevételével — kötelező szigorlati tárgy a szolfézs, a zeneelmélet, valamint az orgona is, — a szakdolgozat tárgya a hallgató tanulmányaival összefüggő tárgykörökből választott zenepedagógiai, zeneelméleti, zenetörténeti, egyházzenei, művelődéstörténeti vagy módszertani téma, — az egyházkarnagyi diplomahangversenyen a hallgató az egyházzenei repertoárból különböző stílusú és műfajú kórusműveket vezényel, számot adva vezényléstechnikai felkészültségéről, stílusismeretéről, formáló készségéről, valamint kórusbetanító-irányító képességéről, — a záróvizsga komplex szóbeli részén a hallgató a zenetörténet különböző stíluskorszakait reprezentáló műalkotásokat mutat be, elemez, egyszersmind számot ad zenepedagógiai ismereteiről is. ÉNEK-ZENE-, NÉPZENETANÁR SZAK

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes